**Величието на Русия – Белите нощи**

**в хотели 4\* с включени закуски, вечери**

**и допълнителни екскурзии**

**Самолетна екскурзията 8 дни / 7 нощувки**

**с включени летищни такси**

**Цена: 1227 евро / 2400 лева Дата: 24.05.19 / 21.07.2019**

**Цената включва:**

* 7 нощувки в хотели 4\*: 3 в Москва и 4 в Санкт Петербург;
* 7 закуски в ресторантите към съответните хотели;
* 7 вечери в ресторантите към съответните хотели;
* Самолетен билет София–Москва -София с включени летищни такси и чекиран багаж до 20 кг.;
* Трансфери: летище–хотел в Москва, хотел–летище в Санкт Петербург; ж.п гара-хотел/летище
* Ж/п билет за вътрешната отсечка Москва–Санкт Петербург – Москва с високоскоростен влак „Сапсан“ (билети 2-ра класа);
* Панорамна обиколка на Москва с екскурзовод и автобус;
* Панорамна обиколка на Санкт Петербург с екскурзовод и автобус;
* Пешеходна обиколка на Кремъл и посещение на Оръжейна палата-входен билет и екскурзоводско обслужване на български език;
* Посещение на Третяковската галерия- входен билет и екскурзовод на български език;
* Посещение на Ермитажа с предварителна резервация, входна такса за основното крило, слушалки и беседа на екскурзовод на български език;
* Посещение на Петерхоф с включен трансфер, предварителна резервация, слушалки, включена входна такса и беседа на екскурзовод на български език;
* Екскурзия до Екатеринински дворец в Царско село с включен трансфер, предварителна резервация, слушалки, включена входна такса и беседа на екскурзовод на български език;
* Посещение на Петропавловската крепост с включен входен билет и екскурзовод на български език;
* Тур на московските метро станции с екскурзовод на български език;
* Екскурзоводско обслужване на български език;

**Цената не включва:**

* Доплащане за настаняване в единична стая – 195 евро / 381 лв;
* Виза за Русия – 170 лева ( виза /нормална поръчка/ + визова услуга) и 240 лв. - за бърза поръчка – от 1 до 3 дни;
* Медицинска застраховка към ЗЗД „Армеец“ за 8 дни с покритие 30 000 евро за лица на възраст до 70 г – 16 лв, за лица на възраст от 70 г до 85 г - 40 лв;
* **Допълнителни услуги:**
* Посещение на Елмазения фонд в Кремъл - 600 рубли (заявява се предварително);
* - 550 рубли (заявява се предварително);
* Входен билет за Исакиевски събор - 350 рубли (заявява се предварително);
* Входен билет за църквата Спас на крови - 350 рубли (заявява се предварително);
* Входен билет двореца Меншиков - 300 рубли (заявява се предварително);
* Входен билет дворец Юсупови - 750 рубли (заявява се предварително);
* Посещение на Музея на изобразителните изкуства (при минимум 12 туристи) - 950 рубли (заявява се предварително);
* Посещение на балетна постановка в Санкт Петербург – 85 евро (предплаща се в офиса);
* Кораб по р. Москва, в цената е вкл. билет за кораб и екскурзоводско обслужване на български език;
* Кораб по реките и каналите на Санкт Петербург – 45 евро;
* Разходи за градски транспорт / билети за метро;
* Разходи от личен характер;
* Входни такси за посещаваните туристически обекти (с изключение на включените в цената);
* По желание застраховка „Отмяна на пътуване“;

**Маршрут:** 700 км.

**С тази екскурзия ще посетите:** Москва, Санкт Петербург, Петерхоф, Царское село

**Туристическа програма:**

**1 Ден: София - Москва**

Пътуване от аерогара София за Москва със следобеден полет в 15:15 на Bulgaria Air. Москва - Руската столица впечатлява с внушителните си сгради, разнообразието от цветове и колорита на своите жители. Пристигане в Москва привечер (18:10). Трансфер до хотела. Настаняване. Свободно време. Вечеря. Нощувка.

**2 Ден: Москва**

Закуска. Сутринта - Обзорна екскурзия на Москва с автобус: Кремъл, Червения площад-политическият център на Руската федерация, Храм Василия Блаженного (отвън), ще минете покрай Поклонная гора, ще видите Триумфалната арка, Воробьевые горы, откъдето се разкрива прекрасна панорама към центъра на Москва, също така ще видите и Московския Държавен Университет- едно от 7-те Сталински здания. Разходка по Червения Площад, Мавзолея, Държавния Исторически музей, Александровската градина, Вечния огън. В свободното си време ще се разходим в търговския център „Охотный ряд” и по улица Тверская. След обяд екскурзия на територията на Кремъл. Зад високите червени стени на Кремъл се намират храм „Успение Богородично”, Храма на Благовещението, Храм „Св.Архангел”, камбанарията на Иван Велики и двореца Терем. Ще видите знаменитите Цар Пушка и Цар Колокол. Ще посетите Оръжейната палата – един от най-старите и богати музеи, притежаващ забележителна колекция: часовници, табакери, украшения и накити. Ще се посети Алмазния фонд. Посещение на Елмазения фонд в Кремъл - 600 рубли (заявява се предварително). Свободно време. Връщане в хотела. Вечеря. Нощувка.

**3 Ден: Москва**

Закуска. Посещение на Третьяковската галерия с местен екскурзовод (използва се обществен превоз-метро) – художествен музей, основан през 1856г. от руския търговец Павел Третяков, и съдържаща днес един от най-големите и значими колекции на руското изобразително изкуство. След посещението - Разходка с кораб по р. Москва, в цената е вкл. билет за кораб и екскурзоводско обслужване на български език. Свободно време за обяд. Следобед - Разходка из най-красивите станции на Московския метрополитен (архитектурни шедьоври с множеството си картини, мозайки, мрамори). Разходка по "Стария Арбат" (най - старата улица в града – любимо място на интелигенцията) и свободно време. Възможност за разходка с кораб по р. Москва (срещу допълнително заплащане).

Връщане в хотела. Вечеря. Нощувка.

**4 Ден: Москва – Санкт Петербург**

Закуска. Сутринта трансфер от хотела до жп гарата на Москва. Пътуване с влак„Сапсан“ по маршрут Москва–Санкт Петербург (билети втора класа). Пристигане около обяд в Санкт Петербург, наричан Венеция на Севера. Санкт Петербург стъписва с красота и елегантност, той е съблазнителен, увлекателен и неизчерпаем, като водите на река Нева, устремени към морето. Следва панорамна обиколка на Санкт Петербург: Дворцовия площад;бароковия Зимен дворец; Александровската колона- талисман на Санкт Петербург, издигната в чест на победата на Русия над Наполеон Бонапарт; Маринският дворец- сега градски съвет; Адмиралтейството, чийто остър златен връх е увенчан с корабче — един от символите на Санкт Петербург; Двореца Юсупов; Крайцера Аврора; Медният конник; Смолни–резиденцията на губернатора на Санкт Петербург, невероятните мостове на града; Казанската катедрала. След автобусната обиколка - Трансфер до хотела в Санкт Петербург. Настаняване. Вечеря. Нощувка в Санкт Петербург.

**5 Ден:**  **Санкт Петербург**

Закуска. Сутринта ще посетим **Петропавловската крепост** - уникален исторически и архитектурен ансамбъл, на неголемия Заешки остров, която трябвало да защитава бреговете на Нева от шведите,но обстоятелствата се стичат така, че никога не й се е налагало да участва непосредствено в каквито и да било военни действия (550 рубли). Около обяд ще се насочим към **Ермитажа**, притежаващ титлата на най-голям музей в света, с екскурзовод на български език - „усамотен кът” от шедьоври и удивителни творения на четката в 400 зали, с дължина 22 километра и над 3 милиона произведения на изкуството.

След посещението на Ермитажа, по желание вълнуваща разходка с корабче ”Реки и канали на Санкт Петербург-Нева, Мойка и Фонтанка” (срещу допълнително заплащане). По-късно следобед, след разходката с корабче, ще има свободно време – например, за Юсуповския или Меншиковския дворец (отива се с градски транспорт или пеша). Връщане в хотела. Вечеря. Нощувка.

**6 Ден:**  **Санкт Петербург**

Закуска. Преди обяд - Следва посещение на **Петродворец** – царския и величествен дворец на Петър Велики, съперничещ на Версай. Петродворец по замисъл и изпълнение се превръща в най-блестящата кралска лятна резиденция за времето си. Следобед - Връщане в Санкт Петербург. Следва посещение на една от най-величествените забележителности на Санкт Петербург - **Исакиевският храм** (350 рубли), украсен с около 400 скулптури, чийто златен купол се вижда от всички краища на града. Разглеждане на пищната църква "Възкресение Христово", известна още като "Спас на Крови" (350 рубли), строена 24 години, със средства, събирани от цяла Русия, на мястото на което при атентат смъртоносно е ранен император Александър II. Свободно време.Връщане в хотела. Вечеря. По желание посещение на балетна постановка.Нощувка в Санкт Петербург.

**7 Ден:**  **Санкт Петербург - Екатерининския дворец / Царское село/ (по желание)**

Закуска. Сутринта - Посещение на **Екатерининския дворец / Царское село/** по желание.

Царское село /Пушкин/ е другото от двете извънградски имения на царската династия Романови. Обявен за паметник на Световното наследство на ЮНЕСКО, Царское село е уникален архитектурен паметник, изваян от ръцете на най-добрите художници и архитекти от цял свят. Сред най-впечатляващите сгради в архитектурния ансамбъл Царско село и до ден днешен си остава внушителния и неповторим палат на Екатерина Велика – Екатерининския дворец в едно с прекрасните едноименни градини.

Следобед - Връщане в Санкт Петербург.Свободно време.Никой гост на Санкт Петербург не е напуснал града, без да се разходи по прочутия в цял свят **Невски проспект**, където може да опитате истински самогон - силна ракия от пшеница, картофи и цвекло със сельодка, както и фантастични пирожки и блини. Връщане в хотела. Вечеря. Нощувка.

**8 Ден:**   **Санкт Петербург – Москва – София**

Закуска. По обед трансфер от хотела до жп гарата на Санкт Петербург за пътуване с влак „Сапсан“ по маршрута Санкт Петербург – Москва. Пристигане в Москва след обяд. Трансфер до летището в Москва за вечерен полет Москва – София .